wickkiey/tamil-wikipedia-chunked huggingface dataset:
# தியூலா மக்கள்

## வரலாற்றுப் பின்னணி

வட ஆப்பிரிக்க வணிகர்களுடனும், சோனின்கே மக்களுடனும் ஏற்பட்ட தொடர்புகளின் காரணமாக 13ம் நூற்றாண்டில் மாண்டேக்கள் இசுலாத்தைத் தழுவினர். 14ம் நூற்றாண்டளவில் உச்ச நிலையில் இருந்த மாலிப் பேரரசு (கிபி 1230 - 1600), அதன் ஆட்சியாளரின் இசுலாமியச் செயற்பாடுகளுக்காகவும், மக்கா யாத்திரை மேற்கொண்ட முதல் கருப்பு இளவரசரான லாகிலாத்துல் கலாபியின் மரபைப் பின்பற்றி அதன் பல பேரரசர்கள் மேற்கொண்ட மக்கா யாத்திரைகளுக்காகவும், பெயர் பெற்றிருந்தது. இக்காலத்திலேயே மேற்கு ஆப்பிரிக்காவில் இருந்த தங்க வயல்களுக்கு அண்மையில் குடியேற்றங்களை ஏற்படுத்துவதற்கு உள்ளூர் வணிகர்களுக்கு மாலிப் பேரரசு ஊக்கமளித்தது. இந்தப் புலம்பெயர் வணிகர்கள் மாண்டின்கா மொழியில் "வணிகர்" என்னும் பொருள்படும் "தியூலா" என்னும் பெயரால் அழைக்கப்பட்டனர்.  
செனகம்பியாவின் அத்திலாந்தியக் கரையில் இருந்து நைகர் வரையிலும், சகாராவின் தென் விளிம்பில் இருந்து தெற்கிலுள்ள காட்டுப் பகுதிகள் வரையும் உள்ள முன்னைய மாண்டேப் பண்பாட்டுப் பகுதிகள் முழுதும் தியூலாக்கள் பரவினர். இவர்கள் முசுலிம் அல்லாத குடியேற்ரங்களில் பரவலாக்கப்பட்ட அதிகாரங்களுடன் கூடிய நகரங்களை அமைத்தனர். இந்நகரங்கள் பரந்த வணிக வலைப்பின்னலில் இணைக்கப்பட்டிருந்தன. தவிக்கமுடியாத வணிகத் தேவைகளின் காரணமாக பல்வேறு உள்ளூர் ஆட்சியாளர்களின் பகுதிகளில் குடியேற்றங்களை அமைத்தனர். இக்குடியேற்றங்கள் பெரும்பாலும் தன்னாட்சி உரிமை கொண்டனவாக இருந்தன. தியூலா வணிகக் குழுக்களின் அமைப்பு, "லூ" எனப்படும் குலக்குழு-குடும்ப அமைப்பை அடிப்படையாகக் கொண்டிருந்தது. இக்குழு தந்தை, அவர் மகன்கள், பிற ஆண்கள் ஆகியோரை உள்ளடக்கியிருந்தது. இக்குழுக்களின் உறுப்பினர்கள் புல்வெளிப் பகுதிகளில் இருந்து காட்டுப் பகுதிகளுக்குச் சென்று பொருட்களை வாங்கி வணிகத்தில் ஈடுபட்டனர்.
# செனகம்பியாக் கூட்டமைப்பு

**செனகம்பியா** எனச் சுருக்கமாக அழைக்கப்படும் **செனகம்பியாக் கூட்டமைப்பு** (Senegambia Confederation) என்பது 20ம் நூற்றாண்டின் பிற்பகுதியில், செனகலுக்கும், செனகலினால் ஏறத்தாழ எல்லாப் பக்கங்களிலும் சூழப்பட்ட கம்பியாவுக்கும் இடையில் ஏற்படுத்தப்பட்ட ஒரு தளர்வான கூட்டமைப்பு ஆகும். இரண்டு நாடுகளுக்கும் இடையே 1981 டிசம்பர் 12ம் தேதி கைச்சாத்திடப்பட்ட ஒப்பந்தத்தின்படி 1982 பெப்ரவரி 1ம் தேதி இக்கூட்டமைப்பு நிறுவப்பட்டது. இரண்டு நாடுகளுக்குமிடையே ஒத்துழைப்பை மேம்படுத்துவதற்காக உருவாக்கப்பட்ட இக்கூட்டமைப்பு, ஒரு ஒன்றியமாவதை நோக்கி முன்னேற கம்பியா மறுத்ததனால், செனகலினால் 1989 செப்டெம்பர் 30ம் தேதி கலைக்கப்பட்டது.
# செனகம்பியாக் கூட்டமைப்பு

## வரலாறு

ஒருவரோடொருவர் போட்டியிட்டுக்கொண்டிருந்த பிரெஞ்சு, ஆங்கிலக் குடியேற்றவாத வல்லரசுகளே முதலில் ஒரு அரசியல் அலகாக செனகம்பியாவை உருவாக்கின. பிரான்சும், இங்கிலாந்தும் வணிகநிலைகளை உருவாக்கத் தொடங்கிய 16ம் நூற்றாண்டில் இரு நாடுகளுக்கும் இடையே போட்டி உருவானது. இருநாடுகளினதும் செல்வாக்குப் பகுதிகள் சில இடங்களில் ஒன்றொன்மேலொன்று கவிந்து காணப்பட்டாலும், பிரான்சின் வணிகம் செனகல் ஆறு, கப்-வேர்ட் ஆகிய பகுதிகளிலும், ஆங்கிலேயர் வணிகம் கம்பியா ஆற்றுப் பகுதியிலும் மையங்கொண்டிருந்தன. ஐரோப்பாவுக்கும், இரண்டு நாடுகளினதும் அமெரிக்கக் குடியேற்றங்களுக்கும் இடையே இடைநிலையாக இருந்ததால், மேற்கு ஆப்பிரிக்கா வளர்ந்துவந்த இரு பேரரசுகளுக்கும் முக்கியமாக அமைந்தது. அத்துடன், இப்பகுதி அடிமை வணிகத்துக்கு அடிமைகளை வழங்கியதும் முக்கியமாக இருந்தது.  
குடியேற்றவாதம் மேலும் இலாபம் தருவதாக வளர்ந்தபோது, சிறப்பாக, பதின்மூன்று குடியேற்றங்கள், நியூ பிரான்சு, கரிபியனில் கரும்புச் செய்கை என்பன உருவான பின்னர், மேற்கு ஆப்பிரிக்காவில் தமது செல்வாக்குப் பகுதிகளை வரையறுத்துக்கொள்வதில் மிகுந்த ஆர்வம் காட்டின. 1500இலிருந்து 1758 வரை இரண்டு வல்லரசுகளும் தமது கடற்படைப் பலத்தைப் பயன்படுத்தி மற்றவரை இப்பகுதியில் இருந்து அகற்ற முயற்சிகளை மேற்கொண்டன. 1758ல், ஐரோப்பாவில் ஏழாண்டுப் போர் நிகழ்ந்த காலத்தில், பிரித்தானியா செனகல் ஆற்றோரம் இருந்த பிரான்சின் வணிக நிலைகளைக் கைப்பற்றி முடிக்குரிய குடியேற்றநாடாக முதல் செனகம்பியாவை உருவாக்கியது. இப்பகுதி இரண்டு வெவ்வேறு போட்டி நாடுகளால் ஆளப்பட்ட போதிலும், 1889 வரை பிரான்சு, பிரித்தானியப் பகுதிகளிடையே எல்லைகள் வரையறுக்கப்படவில்லை. 1889ல் பிரான்சு தற்போதைய எல்லையை ஏற்றுக்கொண்டு தனது எல்லை வணிக நிலைகளை அகற்றியது. மேற்கு நாடுகளுக்குச் சார்பான நிலையில் இருந்த செனகலுக்கு இது கவலை தரும் ஒன்றாக இருந்தது. கம்பியாவில் உள்ள பிரிவினைவாதிகளையோ அல்லது அங்குள்ள பிற அதிருப்திக் குழுக்களையோ பயன்படுத்தி அண்டை நாடுகள் செனகல் அரசை நிலைகுலையச் செய்ய முயலலாம் என செனகல் எண்ணியது. கானா, மாலி, கினியா, கினி-பிசாவு, லிபியா ஆகிய நாடுகளிலிருந்து செனகலுக்குக் குறிப்பான பயமுறுத்தல்கள் இருந்தன.  
விடுதலை பெற்ற காலத்திலிருந்து, பிரான்சிலிருந்து இறக்குமதியாகும் பொருட்களுக்கு முன்னுரிமை அளிக்கும் வகையில் வணிகத் தடைகளை செனகல் விதித்திருந்தது. அதேவேளை கம்பியாவில் எவ்வித வணிகத் தடைகளும் இருக்கவில்லை. இவ்வாறான எதிரெதிர் வணிகக் கொள்கைகள் செனகல் - கம்பியா எல்லைகளில் கள்ளச் சந்தைகளை உருவாக்கி மலிவான பொருட்களைச் செனகலுக்குள் கடத்திவர உதவியது. செனகலிலிருந்து கம்பியா ஊடாக ஏற்றுமதிகளும் கள்ளச் சந்தையூடாக நடைபெற்றன. செனகல் அரசு தான் நிலக்கடலை பயிர் செய்வோரிடமிருந்து வாங்கும் நிலக்கடலைக்குத் தாமதமாகப் பணம் வழங்கும் நடைமுறை ஒன்றைப் பயன்படுத்தியது. இதன்படி பயிர் செய்வோர் தமது உற்பத்தியை அரசிடம் விற்கும்போது ஒரு துண்டு மட்டுமே பெறுவர். மூன்று மாதங்களுக்குப் பின் இதற்கான பணம் வழங்கப்படும். இதனால் செனகல் விவசாயிகள் தமது உற்பத்திகளை பஞ்சூலுக்கு எடுத்துச் சென்று கம்பிய அரசிடமிருந்து உடனடியாகப் பணம் பெற்றனர். 1990 அளவில், கம்பியாவின் நிலக்கடலைச் சந்தையின் 20% செனகலில் இருந்து கடத்திவரப்பட்டது.
# செனகம்பியாக் கூட்டமைப்பு

## கூட்டமைப்பின் பிறப்பு

செனகம்பியாக் கூட்டமைப்பு நடைமுறைத் தேவைகளுக்காக பாதுகாப்புக் காரணங்களை அடிப்படையாக வைத்து உருவானது. ஏற்கெனவே குறிப்பிட்டபடி செனகல் அரசு கம்பியாவில் ஏற்படக்கூடிய எழுச்சிகளினால் தனது நாட்டில் உறுதியற்ற நிலை உருவாகலாம் எனப் பயந்தது. கம்பியாவில் நடந்த சதிப்புரட்சி முயற்சி இந்தப் பயத்துக்கு வலுவூட்டியது. சதிப் புரட்சியை முறியடிக்க கம்பியாவின் வேண்டுகோளுக்கு இணங்க செனகலே தனது படைகளை அனுப்பவேண்டி இருந்தது. இந்த நிகழ்வு இரு நாட்டுத் தலைவர்களும் இணைப்புக் குறித்துச் சிந்திக்க வழி வகுத்தது.  
1960ல் இரு நாடுகளும், இந்த இணைப்புக்கான திட்டங்கள் குறித்தும் அதனால் விளையக்கூடிய பயன்கள் குறித்தும் ஆராய்ந்து அறிக்கை சமர்ப்பிக்க ஐக்கிய நாடுகளைக் கேட்டுக்கொண்டன. இதன் அடிப்படையில் உருவான கூட்டமைப்பே அக்காலத்தில் ஆப்பிரிக்கக் கூட்டமைப்புக்களில் கூடிய காலமான எட்டு ஆண்டுகள் நிலைத்திருந்த கூட்டமைப்பு ஆகும்.
# செனகம்பியாக் கூட்டமைப்பு

## கூட்டமைப்பின் முடிவு

இணைப்பு முயற்சிகளின்போது அதற்கான ஆதரவு அரசாங்கங்களிடமிருந்தும், சமூகத்தின் உயர் குடியினரிடமிருந்துமே கிடைத்தது. இரு நாடுகளினதும் மக்கள் இது குறித்து அக்கறை காட்டவில்லை. அரசியல் உறுதிப்பாடு குறித்த அச்சம் இல்லாமல் போன பின்னர் இரு தரப்பினரும் தமது நிலைப்பாடுகளிலிருந்து பின்வாங்கத் தொடங்கினர். கம்பிய அரசும், மக்களும் தமது பலத்தையும், அடையாளத்தையும் செனகலிடம் இழக்கவேண்டி வரும் எனப் பயந்தனர்.
# மம் மறுசீரமைப்பு

**மம் மறுசீரமைப்பு** *(Mumm rearrangement)* என்பது கரிம வேதியியல் ஒரு மறுசீரமைப்பு வினை வகையாகும். இவ்வினை ஓர் அசைல் இமைடேட்டு அல்லது ஐசோயிமைடு தொகுதியை ஒர் இமைடு தொகுதியாக மாற்றுகிறது. 1,3 (O-N) அசைல் மாற்றம் இவ்வினையில் விவரிக்கப்படுகிறது.  
யூகி வினையின் ஒரு பகுதியாக இவ்வினை பொருந்தி வருகிறது.
# ஆட்டுக்கால் கிழங்கு

**ஆட்டுக்கால் கிழங்கு** (Drynaria quercifolia) என்பது தமிழ்நாட்டு மலைப்பகுதிகளில் கிடைக்கும் ஒரு வகை பெரணித் தாவரத்தின் கிழங்கு ஆகும். இக்கிழங்கை கொல்லிமலையில் முடவன் ஆட்டுக்கால், ஆட்டுக்கால் கிழங்கு என்றும் ஏற்காடு சேர்வராயன் மலைப் பகுதியினர் ஆட்டுக்கால் என்றும் அழைக்கின்றனர். இக்கிழங்குகள் பார்ப்பதற்குக் கம்பளி போர்த்தியதுபோல மெல்லிய இழைகளுடன் ஆட்டுக்கால் போன்றே காணப்படும்.
# ஆட்டுக்கால் கிழங்கு

## பரவல்

இவை இந்தியா, தென்கிழக்கு ஆசியா, மலேசியா, இந்தோனேசியா, பிலிப்பைன்ஸ், நியூ கினி, ஆஸ்திரேலியா ஆகிய இடங்களில் உள்ளன
# ஆட்டுக்கால் கிழங்கு

## மருத்துவ குணம்

இந்தக் கிழங்கைக் கொண்டு கொல்லிமலையில் சூப் செய்யப்படுகிறது இந்த சூப்பின் சுவை அப்படியே ஆட்டுக்கால் சூப்பின் சுவையை ஒத்ததாக இருக்கும். மேலும் இக்கிழங்கு மருத்துவ குணம் கொண்டதாக கருதப்படுகிறது. இதனால் மூட்டு வலி, வீக்கம், காய்ச்சல், செரிமான உபாதைகள் போன்றவை குணமாகும் என்று கூறப்படுகிறது.
# உலகளாவிய வானூர்தி நிலையங்களின் பட்டியல்

**உலகளாவிய வானூர்தி நிலையங்களின் பட்டியல்** (*List of international airports by country*) இது, பல நாடுகளின் சர்வதேச வானூர்தி நிலையங்களின் பட்டியலாகும். மேலும், அவை பொதுவாக, மற்றும் மற்ற நாடுகளில் உள்ள சர்வதேச வானூர்திகள் கையாளம் சுங்கத்துறை மற்றும் குடிவரவு வசதிகள் பெற்றிருக்கும் வானூர்தி நிலையமும் அடங்கும்.  
__NOTOC__  
| பயணிகளின் பாத்திரங்கள் | ஆப்பிரிக்கா | அமெரிக்காக்கள் | ஆசியா | ஐரோப்பா | ஓசியானியா |
| --- | --- | --- | --- | --- | --- |
# உலகளாவிய வானூர்தி நிலையங்களின் பட்டியல்

### பயணிகளின் பாத்திரங்கள்

- பெரிய (18,500,000 வருடாந்திரப் பயணிகள் +),
- நடுத்தர (3,500,000 - 18.499.999 வருடாந்திரப் பயணிகள்)
- சிறிய (350,000 - 3.499.999 வருடாந்திரப் பயணிகள்)
- நடுத்தரம் அல்லாத (10,000 - 349.999 வருடாந்திரப் பயணிகள்)
- ஆள் மாற்று (1 9,999 வருடாந்திரப் பயணிகள்)
# உலகளாவிய வானூர்தி நிலையங்களின் பட்டியல்

### பயணிகளின் பாத்திரங்கள்

#### மத்திய ஆப்பிரிக்கா

| **அமைவிடம்** | **வானூர்தி நிலையம்** | **ஐஏடிஏ *IATA*** |  |
| --- | --- | --- | --- |
| **** |  |  |  |
| கோமா | கோமா பன்னாட்டு வானூர்தி நிலையம் | ஜிஒஎம் *GOM* |  |
| கின்ஷாசா | என் டிஜிலி வானூர்தி நிலையம் | எப்ஐஎச் *FIH* |  |
| கிசங்கனி | பாங்கோகா பன்னாட்டு வானூர்தி நிலையம் | எப்கேஐ *FKI* |  |
| லுபும்பசி | லுபும்பசி பன்னாட்டு வானூர்தி நிலையம் | எப்பிஎம் *FBM* |  |
| **** |  |  |  |
| பிராசவில்லி | மாயா-மாயா வானூர்தி நிலையம் | பிஇசட்வி *BZV* |  |
| பாய்ண்ட் நொயிரே | பாய்ண்ட் நொயிரே வானூர்தி நிலையம் | பிஎன்ஆர் *PNR* |  |
| **** |  |  |  |
| மலாபோ | மலாபோ பன்னாட்டு வானூர்தி நிலையம் | எஸ்எஸ்ஜி *SSG* |  |
| **** |  |  |  |
| பிரான்செவில் | எம்' வெங்கு எல் ஹட்ஜ் ஓமார் போங்கோ ஓன்டிம்பா பன்னாட்டு வானூர்தி நிலையம் | எம்விபி *MVB* |  |
| லிப்ரவில் | லிப்ரவில் பன்னாட்டு வானூர்தி நிலையம் | எல்பிவி *LBV* |  |
| போர்ட்-ஜென்டில் | போர்ட்-ஜென்டில் பன்னாட்டு வானூர்தி நிலையம் | பிஒஜி *POG* |  |
| **** |  |  |  |
| சாவோ தொமே | சாவோ தொமே பன்னாட்டு வானூர்தி நிலையம் | டிஎம்எஸ் *TMS* | } |
# தலைமைச் செயலாளர் (இந்தியா)

**தலைமைச் செயலாளர்** என்பவர் இந்தியாவில் ஒரு மாநிலத்தை நிர்வாக ரீதியாக ஆளும் அதிகாரியாவார். இவர் இந்திய ஆட்சிப் பணி அதிகாரியாக இருப்பார். இவரின் நேரடிக் கட்டுப்பாட்டில் மாநிலக் காவல் துறை, முழு மாநில அரசு நிர்வாகம், அரசின் நிதி நிலை அறிக்கை தயாரிப்பு, நிதி மேலாண்மை போன்றவை இயங்கிவருகின்றன.
# தலைமைச் செயலாளர் (இந்தியா)

## பொறுப்புகள்

மாநில சட்டப் பேரவையில் முதல்வர் அறிவிக்கும் புதிய அரசுத் திட்டங்களைச் செயல்படுத்தும் முக்கியப் பொறுப்பு தலைமைச் செயலாளருக்கு உண்டு. உள்துறை, வருவாய்த் துறை, ஊரக வளர்ச்சித் துறை, நகராட்சி நிர்வாகம், பள்ளிக் கல்வி, உயர்கல்வி, வேளாண்மை உள்ளிட்ட அனைத்துத் துறைகளின் திட்டங்களை நிறைவேற்றும் பொறுப்பு அந்தந்தத் துறைகளின் செயலாளர்களுக்கு உண்டு என்றாலும் அவர்கள் உரிய முறையில் திட்டங்களை நிறைவேற்றுகிறார்களா என்பதை தலைமைச் செயலாளர் துறைச் செயலாளர்களின் ஆய்வுக் கூட்டத்தை நடத்தி கண்காணித்து உறுதி செய்வார்.
இ.ஆ.ப. அதிகாரி தவறு செய்யும்போது முதல் கட்ட விசாரணை நடத்தி விசாரணையில் தவறு செய்ததற்கான முகாந்திரம் இருப்பது உறுதியானால் ஊழல் கண்காணிப்பு ஆணையராக இருக்கும் தலைமைச் செயலாளர்தான் சம்பந்தப்பட்ட அதிகாரி மீது ஒழுங்கு நடவடிக்கை எடுப்பார்.
# பாரிசு அமைதி உடன்படிக்கைகள் (1783)

1783ன் **பாரிசு அமைதி உடன்படிக்கைகள்** என்பது, அமெரிக்கப் புரட்சிப் போரை முடிவுக்குக் கொண்டுவந்த ஒரு தொகுதி உடன்படிக்கைகளைக் குறிக்கும். 1783 செப்டெம்பர் 3ம் தேதி பெரிய பிரித்தானியாவின் அரசர் மூன்றாம் ஜார்ஜின் பிரதிநிதிகள், ஐக்கிய அமெரிக்க நாடுகளின் பிரதிநிதிகளுடன், பாரிசு உடன்படிக்கை (1783) எனப் பொதுவாக அறியப்படும் உடன்படிக்கை ஒன்றில் பாரிசில் கைச்சாத்திட்டனர். அத்துடன், பிரான்சின் அரசர் பதினாறாம் லூயியின் பிரதிநிதிகளுடனும், எசுப்பெயினின் அரசர் மூன்றாம் சார்லசின் பிரதிநிதிகளுடனும் **வெர்சாய் உடன்படிக்கைகள் (1783)** என அறியப்படும் இரண்டு உடன்படிக்கைகளிலும் வெர்சாயில் கைச்சாத்திட்டனர். முதல் நாள் நான்காம் ஆங்கில-டச்சுப் போரை முடிவுக்குக் கொண்டுவருவதற்கான ஒரு முதல்நிலை ஒப்பந்தம் ஒன்று டச்சுக் குடியரசின் பிரதிநிதிகளுடன் கைச்சாத்தானது. எனினும் இதன் இறுதி உடன்படிக்கை 1784 மே 20ம் தேதிவரை கைச்சாத்திடப்படவில்லை.  
பிரித்தானியா தனது பதின்மூன்று குடியேற்றங்களை இழந்தது. அத்துடன் இத்தோல்வி முதலாவது பிரித்தானியப் பேரரசின் முடிவாகவும் அமைந்தது. ஐக்கிய அமெரிக்காவுக்கு எதிர்பார்த்ததற்கு மேலாகவே கிடைத்தது.. ஏனைய கூட்டாளிகளுக்கு குறிப்பிடத்தக்க பயன்கள் கிடைக்கவில்லை. பிரான்சு, ஏழாண்டுப் போரில் தான் பெற்ற தோல்விக்கு பிரித்தானியாவைப் பழிவாங்கியது. ஆனால், அது பெற்ற இலாபம் மிகக் குறைவே (தொபாகோ, செனகல், இந்தியாவில் சிறிய பகுதிகள்). ஆனால், பிரான்சின் நிதி இழப்பு மிகவும் அதிகம். ஏற்கெனவே நிதி நெருக்கடியில் இருந்த பிரான்சு போருக்காகவும் ஏராளமாகக் கடன் பெற்றதால் மேலும் நெருக்கடிக்கு உள்ளானது. இது 1780களின் நிதிப் பேரிடருக்குள் அதனை இட்டுச் சென்றது. வரலாற்றாளர்கள் இந்நிலைமையை பிரெஞ்சுப் புரட்சியுடன் தொடர்புபடுத்துவர். ஒல்லாந்து போரின் இறுதியில் எவ்வித இலாபத்தையும் பெற்றுக்கொள்ளவில்லை. எசுப்பெயினுக்குக் கலப்பு விளைவே ஏற்பட்டது. அவர்கள் பிரித்தானிய மேற்கு புளோரிடாவைக் கைப்பற்றியிருந்தனர். ஆனால் சிப்ரால்ட்டர் பிரித்தானியர் வசமே இருந்தது. நீண்ட கால நோக்கில் இப்புதிய பகுதியால் எவ்வித பயனும் இல்லை.
# விக்கிப்பீடியா:Statistics/weekly/25-Dec-2016
# சந்திரபுர ஸ்கந்தவரோதய மகா வித்தியாலயம்

**சந்திரபுர ஸ்கந்தவரோதய மகா வித்தியாலயம்** என்பது இலங்கையின், வட மாகாணத்தின், தென்மராட்சி கல்வி வலயம் தென்மராட்சி கல்வி வலயத்தில் மட்டுவில் என்ற ஊரில் அமைந்துள்ள ஓர் அரசப் பாடசாலை ஆகும். இது ஓர் நவோதயாப் பாடசாலை ஆகும். இது 1C வகையைச் சேர்ந்த பாடசாலை ஆகும். இங்கு 376 மாணவர்களும், 26 ஆசிரியர்களும் கல்வி கற்பிக்கின்றனர்..
# சந்திரபுர ஸ்கந்தவரோதய மகா வித்தியாலயம்

## அமைவிடம்

சாவகச்சேரி நகரிலிருந்து சுமார் 3km தூரத்தில் சந்திரபுர ஸ்கந்தவரோதய மகா வித்தியாலயம் அமைந்துள்ளது. நுணாவில் சந்தியிலிருந்து கனகம்புலளியடி வீதியில் இப் பாடசாலை அமைந்த்துள்ளது. நுணாவில் சந்தியிலிருந்து சுமார் 2km தூரத்தில் அமைந்த்துள்ளது.
மேற்கே சிவன் கோவில் சிறு வீதியும் கிழக்கே பெருங்குளம் சந்தி சிறு வீதியும் செல்கின்றன. இதில் சிவன் கோவில் வீதியானது இப்பாடசாலையை இரு பக்கமும் கொண்டுள்ளது.
# சந்திரபுர ஸ்கந்தவரோதய மகா வித்தியாலயம்

## வரலாறு

தென்மராட்சியில் மட்டுவில் கிராமத்திலே 1924ம் ஆண்டு சந்திரபுர ஸ்கந்தவரோதய மகா வித்தியாலயம் சாந்தநாயகி வித்தியாசாலை என்ற பெயரில் பிரபல நொத்தாரிசு சின்னத்தம்பி கந்தர் என்பவரால் ஆரம்பிக்கப்பட்டது. பின்பு கருத்து வேற்றுமை காரணமாக சாந்தநாயகி பாடசாலை சற்றுத்தூரத்திற்கு நகர்ந்தது. அதைத்தொடர்ந்து “சோமஸ்கந்த வித்தியாலயம்” என்ற பெயரில் கந்தர் அவர்களினாலே இவ்வித்தியாலயம் அமைக்கப்பட்டது. கந்தர் அவர்கள் தனது சொந்தக்காணியிலுள்ள சொந்த வீட்டிலேயே இப்பாடசாலை ஆரம்பித்தார். இப்போது கணினிக்கூடம் உள்ள இடமே அப்பாடசாலை நிலையம் என்று கூறுவர்.  
இப்பாடசாலையை “கந்தர் வித்தியாலயம்” "மடத்துப்பள்ளிக்கூடம்" என்றும் அழைப்பர். மடத்துப்பள்ளிக்கூடம் என்றழைக்க காரணம் இருக்கின்றது. அக்காலத்திலே வண்டில்மாடு பூட்டி தில்லையம்பல பிள்ளையார் கோவிலுக்கும் ஏனைய இடங்களிற்கும் மக்கள் செல்லும் போது இந்தக்கந்தரின் வீட்டிலேயே தங்கி மாடுகளிற்கு நீர் காட்டி தீனி போட்டு ஆறிச்செல்வர். ஆதனால் மடத்தடி என அழைக்கப்பட்டது.  
இப்பாடசாலையின் அதிபராக 1935இல் க .வேலுப்பிள்ளை அவர்கள் இருந்ததாக சம்பவத்திரட்டுப்புத்தகம் கூறுகின்றது. ஆசிரியராக ஆச்சிமுத்து என்பவரும் கடமை புரிந்துள்ளார். 7 வகுப்புக்களை கொண்டதாகவும் 75 மாணவர்களும் ஒரு கட்டடமும் இருந்ததாகவும் அறியமுடிகின்றது. நெசவு, தையல், மனையியல் ஆகிய பாடங்களும் போதிக்கப்பட்டன. 5 ஆசிரியர்களை கொண்டதாக மேலும் அறியக்கிடக்கின்றது. 29.01.1938ல் இப்பாடசாலை அரசிடம் ஒப்படைக்கப்பட்டது. 01.06.1946ல் “மட்டுவில் கனிட்ட பாடசாலை” என கல்விப்பகுதியால் பெயர்சூட்டப்பட்டது. 10.10.1948ல் க.பொ.த வகுப்பு ஆரம்பிக்கப்பட்டது. இங்கு மடடுவில், சரசாலை, மந்துவில், மீசாலை, கல்வயல் போன்ற கிரமங்களிலிருந்து மாணவர்கள் கல்விகற்றனர்.  
1958ஆம் ஆண்டு தைமாதம் தொடக்கம் மட்டுவில் மகாவித்தியாலம் என தரமுயர்த்தப்பட்டது.இப் பாடசாலையானது 2010ம் ஆண்டில் ஆயிரம் பாடசாலை திட்டத்தல் உள்வாங்கபட்டது.
அந்தவகையில் 2016ல் இருந்து 6ம் வகுப்பு தொடக்கம் 13ம் வகுப்பு வரையும் வகுப்புகளைக் கொண்டதாக இயங்கி வருகின்றது. இன்று மானவர்கள் தொகை குறைவாக காணப்படுவதற்கு காரணம் ஊட்டப் பாடசாலைகளில் கல்வி பயிலும் மானவர்கள் நகரப் பாடசாலைகளை நோக்கி படையெடுப்பதாகும். நகர்ப்புற பாடசாலைக் கவர்ச்சியில் இருந்து விடுபட்டு. சந்திரபுர ஸ்கந்தவரோதய மகா வித்தியாலயத்தில் மட்டுவில் வாழ் மானவர்கள் சேர்ந்து கற்பது காலத்தின் கட்டாயமாகும் .
# சந்திரபுர ஸ்கந்தவரோதய மகா வித்தியாலயம்

## அதிபர்கள்

1. க. வேலுப்பிள்ளை
1. வி. சிதம்பரம்பிள்ளை.
1. யு. செல்லத்துரை
1. ஏ. நடராஜ்
1. ஏ. குமாரசாமி
1. ந. அருணாசலம்
1. என். பீதாம்பரம்
1. மு. செல்லத்துரை
1. மு. எட்வேட்
1. க.நடராஜா
1. பி.சபாரத்தினம்
1. நீ.மனோகரன்
1. தா.சதாசிவம்
1. இ.காணேசர்
1. ஆ.செல்லத்தூரை
1. க.பேரம்பலம்
1. எ.பொ.செல்லையா
1. எம்.பாலசுப்பிரமணியம்
1. வி.கந்தசாமி
1. த.கணேசபாலேந்திரன்
# சந்திரபுர ஸ்கந்தவரோதய மகா வித்தியாலயம்

## சாதனைகள்

எமது பாடசாலையின் சாதனைகளை நோக்கும்போது முதன்முதலாக பேராதனைப்பல்கலைக்கழகத்திற்கு மந்துவிலைச்சேர்ந்த சி.தங்கராசா எனும்மாணவன் தெரிவானார். இது ஒரு வரலாற்று மைல்கல் இக்காலத்தில் 700 மாணவர்கள் இங்கு கல்விகற்றார்கள். 2000ம் ஆண்டில் தரைமட்டமாக்கப்பட்டு இன்று “மீண்டும் தொடங்கும் மிடுக்கு” என்பதற்கேற்ப இன்று மாடிகள் கொண்ட வகுப்பறைகளாக நிமிர்ந்து நிற்கின்றது.
தேசிய விளையாட்டுச் சம்மேளத்தினால் நடாத்தப்பட்ட தேசியமட்ட குண்டு போடுதல் போட்டியில் செல்வன் மாணிக்கராசா பிரதீப் என்றமாணவன் தேசியமட்டத்தில் முதலிடம் பெற்றார். செல்வி ம.வினோஜா,செல்வன் ம.ரஜிகரன் இருவரும் தேசியமட்டபோட்டியில் பங்குபற்றினர். மேலும் தேசியமட்ட கரப்பந்தாட்ட போட்டியில பங்குபற்றினர்.
# சந்திரபுர ஸ்கந்தவரோதய மகா வித்தியாலயம்

## பாடசாலைப் பண்

இராகம்:- மோகனம், தாளம்:- ஆதி
;பல்லவி
செந்திரு வந்தமர் சந்திரபுரம் வளர்  
ஸ்கந்த வரோதய எங்கழகம் - சிரமேற்றியே  
போற்றுவோம் எந்நாளுமே  
;அனுபல்லவி
வாணிநடம் காணும் வானமுயர்மாடம்  
வண்கலைக் கூடம் ஆடரங்குகளும் - பேணுமுயர்  
கிருண கந்தர் காந்தி விவேகானந்தர்  
பெயர் கொள்ளும் இல்லங்கள் நல்வழிகாட்டும்  
;சரணம்
உயர்வால் உணர்வால் உயர்சாதனையால்  
ஓங்கும் தெய்வ வாசனையாலும் - குறைதீர்த்  
தேமையால் ஆக்கும் கழகம்  
வாழிய வாழியவே.
# சந்திரபுர ஸ்கந்தவரோதய மகா வித்தியாலயம்

## கல்லூரிக்கொடி

ஒரு பாடசாலை தனது விசேட தனித்தன்மையை அடையாளம் காட்டும் அம்சங்களில் பாடசாலைக் கொடியும் ஒன்று .எமது பாடசாலைக் கொடியின் நீலம்,பழுப்புச்சிவப்பு நிறம் காணப்பட்டுகினறது.நீலம் வியாபகம்,அன்பு என்பவற்றுக்கு எடுத்துக்காட்டு ஆகும்.சிவப்பு கடும் உழைப்பு,ஆற்றல் என்பவற்றை காட்டும்.
# சந்திரபுர ஸ்கந்தவரோதய மகா வித்தியாலயம்

## கல்லூரி சின்னம்

எமது பாடசாலை சின்னமானது விரிந்த புத்தகம்,வீணை,ஒளிரும் விளக்கு என்பன கொண்டது."வித்தையும் பக்தியும் நித்தமும் பழகு" எனும் மகுட வாசகம் கொண்டது.
# சந்திரபுர ஸ்கந்தவரோதய மகா வித்தியாலயம்

## கல்லூரி சின்னம்

### புத்தகம்

முக்கிய பாடவிதனச் செயற்பாட்டை விளக்குவது புத்தகம். இது இங்கு முக்கியத்துவப்படுத்தப்பட்டுள்ளது . இது அறிவின் அடையாளம்."தலை குனிந்து படித்தால் பின் தலை நிமிர்ந்து வாழலாம்." என்பதையும் புத்தகம் காட்டும்.
# சந்திரபுர ஸ்கந்தவரோதய மகா வித்தியாலயம்

## கல்லூரி சின்னம்

### விளக்கு

அறிவினது பிரகாசம்.ஒளி பெற்று ஒளி தந்து மிளிரும் நிலையைக் காட்டும்.அறிவு இருள் அகற்றி அறிவு ஒளி பரப்பும் நிலையைக்காட்டும் தானும் விளக்கு மற்றவற்றையும் விளக்குவது விளக்கு .
# சந்திரபுர ஸ்கந்தவரோதய மகா வித்தியாலயம்

## கல்லூரி சின்னம்

### வீணை

முத்தமிழில் ஒன்றாக இசைத்தமிழை விளக்கும் வகையில் கலைமகளின் கைகளில் இருக்கும் வீணை விளங்குகின்றது. மாணவர்களின் ஆடல் பாடல் என்பவற்றிலும் சிறந்து விளக்க வேண்டும்.கலைகள் தான் மனிதனை மனிதனாக வாழவைக்கும்.
# வரலாற்றுச் சிறப்பு மிக்க வெப்ப மண்டல சூறாவளிப் பெயர்களின் பட்டியல்

**வெப்பமண்டல சூறாவளிகள்** (*Tropical cyclones*) அவ்வப்போது உருவாகும் வெப்ப மண்டல சூறாவளிகளை, வரலாற்று ரீதியான காரணங்களினால் பெயரிடப்பட்டிருக்கின்றன. மேலும்,
ஒன்றுக்கு மேற்பட்ட வெப்ப மண்டல சூறாவளிகள் உருவாகும் சமயத்தில், பொது மக்கள் உடனான தொடர்புகொள்வதில் ஏற்படும் குழப்பத்தை தவிர்க்கவே, இவ்வாறு பெயர் சூட்டி வகைப்படுத்தப்படுகின்றன. இப்பெயர்கள் முன்னரே தீர்மானிக்கப்பட்ட பட்டியலில் இருந்து ஒழுங்கமைக்கும் பொருட்டு வரையப்படுகின்றன. பொதுவாக காற்றின் வேகம், ஒன்றிலிருந்து- மூன்று, அல்லது பத்து நிமிட வெப்ப மண்டல சூறாவளிகளை ஒதுக்கப்பட்டு, சுமார் 65 கிலோமீட்டர் (60 km/h,(40 mph) வேகத்திற்கு மேற்பட்ட சூறாவளிகளையே பெயரிடப்பட்டு பட்டியலில் சேர்க்கப்பட்டுள்ளது.
# வரலாற்றுச் சிறப்பு மிக்க வெப்ப மண்டல சூறாவளிப் பெயர்களின் பட்டியல்

## வட அட்லாண்டிக்

### 1964 - 1950 இடையே பயன்படுத்தப்பட்ட பெயர்கள்

| 1950 | 1951 | 1952 | 1953 | 1954 | 1955 | 1956 | 1957 | 1958 | 1959 | 1960 | 1961 | 1962 | 1963 | 1964 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| அபில் | அபில் | அபில் | ஆலிஸ் | ஆலிஸ் | ஆலிஸ் | அண்ணா | ஆட்ரி | அல்மா | ஆர்லேன் | அப்பி | அண்ணா | அல்மா | ஆர்லேன் | அப்பி |
| Baker | Baker | Baker | Barbara | Barbara | Brenda | Betsy | Bertha | Becky | Beulah | Brenda | Betsy | Becky | Beulah | Brenda |
| Charlie | Charlie | Charlie | Carol | Carol | Connie | Carla | Carrie | Cleo | Cindy | Cleo | Carla | Celia | Cindy | Cleo |
| Dog | Dog | Dog | Dolly | Dolly | Diane | Dora | Debbie | Daisy | Debra | Donna | Debbie | Daisy | Debra | Dora |
| Easy | Easy | Easy | Edna | Edna | Edith | Ethel | Esther | Ella | Edith | Ethel | Esther | Ella | Edith | Ethel |
| Fox | Fox | Fox | Florence | Florence | Flora | Flossy | Frieda | Fifi | Flora | Florence | Frances | Flora | Florence |  |
| George | George | Gail | Gilda | Gladys | Greta | Gerda | Gracie | Gerda | Ginny | Gladys |  |  |  |  |
| How | How | Hazel | Hazel | Hilda | Helene | Hannah | Hattie | Helena | Hilda |  |  |  |  |  |
| Item | Item | Ione | Ilsa | Irene | Inga | Isbell |  |  |  |  |  |  |  |  |
| Jig | Jig | Janet | Janice | Judith | Jenny |  |  |  |  |  |  |  |  |  |
| King | Katie |  |  |  |  |  |  |  |  |  |  |  |  |  |
| Love |  |  |  |  |  |  |  |  |  |  |  |  |  |  |
| Mike |  |  |  |  |  |  |  |  |  |  |  |  |  |  |
# லாக்டமைடு

**லாக்டமைடு** *(Lactamide)* என்பது C<sub>3</sub>H<sub>7</sub>NO<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். லாக்டிக் அமிலத்திலிருந்து ஓர் அமைடு வழிபொருளாக லாக்டமைடு தயாரிக்கப்படுகிறது. வெண்மை நிற படிகத் திண்மமான லாக்டமைடின் உருகுநிலை 73-76 பாகை செல்சியசு ஆகும்.
லாக்டோ நைட்ரைலை ஒரு வினையூக்கியின் உதவியால் நீரேற்றம் செய்வதன் மூலம் லாக்டமைடை தயாரிக்க முடியும்.
# செனகல் ஆறு

**செனகல் ஆறு** (*Senegal River*, , பிரெஞ்சு மொழி : Fleuve Sénégal ) என்பது மேற்கு ஆப்பிரிக்காவில் பாயும் நீளமுள்ள ஆறாகும். இது செனிகல் மற்றும் மூரித்தானியா நாடுகளுக்கு இடையேயான எல்லையாகவும் உள்ள நீண்ட ஆறு ஆகும்.
# செனகல் ஆறு

## நிலவியல்

செனகலின் ஆற்றுத் தலைப்பகுதியானது செமெஃப் (பக்கோய்) மற்றும் பாஃபிங் ஆறுகள் ஆகும், இவை இரண்டும் கினியாவில் உருவாகின்றன; இவை மாலியில் இவை உள்ள பாஃபூலாபேயில் ஒன்றாக இணையுமுன்னர் கினியா - மாலி எல்லையின் ஒரு பகுதியாகவும் அமைகின்றன. அங்கிருந்து, செனகல் ஆறானது மேற்கிலும் பின்னர் வடக்கில் கலூகோவிற்கு அருகிலுள்ள தலாரி மலையிடுக்கு ஊடாகவும் செல்கிறது. கவுனா அருவி ஊடாக பாய்கிறது. பின்னர் கோயிம்பின் ஆற்றை தன்னோடு இணைத்துக் கொண்டு கெயஸ் நகரத்தைக் கடந்து மெதுவாக பாய்கிறது. பின்னர் கராகோரோ ஆற்றுடன் ஒன்றாகப் பாய்ந்த பிறகு, இது மாலி-மவுரித்தேனிய எல்லையில் பேக்கல் வரை சில பத்து கிலோமீட்டர் தூரத்திற்கு நீடிக்கிறது, அங்கு அது கினியாவிலும் அங்கு நீர் வளத்தை பெறும் ஃபாலேம் ஆற்றுடன் சேர்ந்து பாய்கிறது, பின்னர் கினியாவில் அதன் ஒரு சிறிய பகுதியில் பாய்கிறது கினியா-மாலி எல்லைப்புறம் செனகல்-மாலி எல்லையை பேக்கல் வரை காணலாம். பின்னர் செனகலின் வடக்கில் அரை வறண்ட நிலத்தின் வழியாக மேலும் பாய்ந்து மவுரித்தேனியாவின் எல்லையை உருவாக்கி அட்லாண்டிக் கடலில் கலக்கிறது. கைடியியில் இது மவுரித்தேனியா இருந்து பாயும் கோர்கோலை ஆற்றை தன்னுடன் சேர்த்துக் கொள்கிறது. பின்னர் போகுஸ் வழியாக பாயும் இது ரிச்சர்ட் டோல் நகரத்தை அடைகிறது, அங்கு உள்நாட்டு செனகலின் லாக் டி கியர்ஸ் ஏரியில் இருந்து வரும் ஃபெர்லோவுடன் இணைகிறது. இது ரோசோ வழியாகச் சென்று, அதன் முகத்துவாரத்தை நெருங்குகிறது, செயிண்ட் லூயிஸ் நகரம் அமைந்துள்ள செனகல் தீவைச் சுற்றி, பின்னர் தெற்கு நோக்கி திரும்புகிறது. இது அட்லாண்டிக் பெருங்கடலில் இருந்து லாங்கு டி பார்பரி எனப்படும் சிறிய மணல் தீபகற்ப நிலப்பகுதியால் இது கடலுக்குள் சென்று சேருவதற்கு முன்பு பிரிக்கிறது .  
இந்த ஆறு அதன் பாதையில் இரண்டு பெரிய அணைகளைக் கொண்டுள்ளது. அவை மாலியில் உள்ள பல்நோக்கு மனந்தலி அணை மற்றும் மவுரித்தேனியா-செனகல் எல்லையில் உள்ள மாகா-டயமா அணை போன்றவை ஆகும். மாகா-டயமா அணையானது கடலுக்கு கடையின் அருகே உள்ளதால், உப்பு நீர் மேல்நோக்கி வருவதைத் தடுக்கிறது. மனந்தாலி மற்றும் மக்கா-டயமா இடையே ஃபெலோ நீர்மின் நிலையம் உள்ளது, இது முதலில் 1927 இல் கட்டி முடிக்கப்பட்டு அதன் கலிங்கு பயன்பாட்டுக்கு வந்தது. இந்த மின் நிலையம் 2014 இல் மறுசீரைமைக்கப்பட்டது. 2013 ஆம் ஆண்டில், கொய்னா அருவியில் ஃபெலோவின் அப்ஸ்ட்ரீமில் உள்ள கொய்னா நீர் மின் நிலையத்தின் கட்டுமானம் தொடங்கியது.  
செனகல் ஆறானது 270,000 கி.மீ. <sup>2</sup> வடிநிலப் படுகை , 680 மீ 3 / வி சராசரி ஓட்டம் &nbsp; மற்றும் ஆண்டு நீர் வெளியேற்றமானது 21.5 &nbsp; கி.மீ. <sup>3</sup> ஆகும். இந்த ஆற்றின் முக்கியமான துணை ஆறுகளாக ஃபாலேமி ஆறு, கரகோரோ ஆறு மற்றும் கோர்கோல் ஆறு போன்றவை உள்ளன.
# காம்பியா ஆறு

**கம்பியா ஆறு** மேற்கு ஆப்பிரிக்காவில் உள்ள முக்கியமான ஆறுகளில் ஒன்று. 1,120 கி.மீ. (700 மைல்)நீளம் கொண்ட இது, வட கினியாவில் உள்ள பவுத்தா சாலன் சமவெளியில் இருந்து செனகல், கம்பியா ஆகிய நாடுகள் ஊடாக பஞ்சூல் நகருக்கு அண்மையில் அத்திலாந்திக் பெருங்கடலில் கலக்கிறது. இதன் நீளத்தின் அரைப் பகுதி கப்பல் போக்குவரத்துக்கு உகந்தது. மேற்கு ஆப்பிரிக்காவின் தலைநிலத்தில் உள்ள மிகச் சிறிய நாடான கம்பியா இந்த ஆற்றுடன் வலுவான பிணைப்புக்களைக் கொண்டது. ஆற்றின் கீழ்ப்பகுதியில் அரைப்பங்கிலும் சற்றுக் கூடுதலான பகுதியையும் அதன் இரு கரைகளையுமே இந்த நாடு உள்ளடக்கியுள்ளது.  
பவுத்தா சாலனில் இருந்து இந்த ஆறு வடமேற்கு நோக்கிச் சென்று செனகலில் உள்ள தம்பாகவுண்டா பகுதியை அடைகிறது. அங்கே நியோக்கோலோ-கோபோ தேசியப் பூங்காவினூடாகச் செல்கிறது. பின்னர் கம்பியா ஆறு பத்தோத்தோவில் கம்பியாவுக்குள் நுழைய முன், நியேரி கோ, கூலூன்டூ ஆகிய ஆறுகள் இவ்வாற்றோடு இணைகின்றன. இப்பகுதியில் இருந்து ஆறு மேற்கு நோக்கியே சென்றாலும், வளைந்து வளைந்தும் ஆங்காங்கே நுகத்தடி வளைவுகளுடனும் காணப்படுகிறது. இதன் கழிமுகத்திலிருந்து 100கி.மீ. தொலைவிலிருந்து ஆற்றின் அகலம் படிப்படியாக அதிகரிக்கின்றது. கடலைச் சந்திக்கும் இடத்தில் இதன் அகலம் 10கி.மீ.  
கழிமுகப் பகுதியில், சுபூரேக்கு அருகில் குந்தா கின்தே தீவு உள்ளது. இது முன்னர் அடிமை வணிகத்தின் போது பயன்படுத்தப்பட்டது. இது யுனெஸ்கோ உலக பாரம்பரியக் களமாக உள்ளது.
# அ. மார்க்ஸ்

**அ. மார்க்ஸ்** தமிழின் குறிப்பிடத்தக்க எழுத்தாளரும், இயற்பியல் பேராசிரியரும் ஆவார். மனித உரிமைப் பணிகளுக்காக களப்பணி ஆற்றி வருபவர். இலக்கியம், சமயம், அரச நிறுவனம், தேசியம் என ஒவ்வொன்றுக்குப் பின்னாலும் உள்ள அரசியலை தனது எழுத்துகளின் மூலம் தொடர்ந்து கவனப்படுத்தி வருபவர்.
# அ. மார்க்ஸ்

## வாழ்க்கைக் குறிப்பு

அந்தோணிசாமி, அமலோற்பவ மேரி ஆகியோருக்கு மூத்த மகனாக மார்க்ஸ் பிறந்தார். தந்தை மலேசியாவில் பொதுவுடைமைக் கட்சியை நிறுவியவர்களுள் ஒருவர். தலைக்கு விலை கூறப்பட்டுத் தப்பி வந்த பின் நாடு கடத்தப்பட்டதாக அறிவிக்கப்பட்டவர். தந்தையின் மூலமாக மார்க்சிற்கு சிறுவயது முதலே இடதுசாரி அரசியலில் ஆர்வம் ஏற்பட்டது. 1975 நெருக்கடி கால அத்துமீறல்களின் விளைவாக தீவிர அரசியலில் ஈடுபடத் தொடங்கினார். முதலில் மார்க்சிஸ்ட் கம்யூனிஸ்ட் கட்சியிலும் பின்பு ”மக்கள் யுத்தக் குழு” என்னும் நக்சல்பாரி அமைப்பிலும் இணைந்து செயல்பட்டார். கட்சிகளின் இறுக்கமான நடைமுறைகள், புதியனவற்றிற்கு முகம் கொடுக்க இயலாத கொள்கைவாதங்கள் ஆகியவற்றுக்குள் பயணிக்க முடியாமல் அவற்றைவிட்டு விலகித் தனித்து இயங்கத் தொடங்கினார். கட்சிக்குள் இல்லாவிட்டாலும் இடதுசாரி அமைப்புகள் தலித்கள், சிறுபான்மையோர் முதலான ஒடுக்கப்படும் மக்களுக்கான இயக்கங்கள் ஆகியவற்றுடன் இணைந்து செயல்பட்டு வருகிறார்.
# அ. மார்க்ஸ்

## இலக்கிய அரசியல் கட்டுரைகள்

அடிப்படையில் தன்னை ஒரு மார்க்சியவாதி என்று சொல்லிக்கொண்டாலும் பெரியாரியம், காந்தியம், அம்பேத்கரியம், பின்நவீனச் சிந்தனைகள் எனப் பலதரப்பட்ட பார்வைகளையும் உள்ளடக்கியதாகவே மார்க்சின் இலக்கிய – அரசியல் பார்வைகள் அமைந்துள்ளன. தனக்கு முந்திய மார்க்ஸிய இலக்கிய விமர்சகர்களைப் போல அல்லாமல் இலக்கிய நவீனத்துவத்தை ஏற்றும் இலக்கியத் திருஉரு வழிபாட்டைக் கைவிட்டும் பல இலக்கியப் புனிதங்களை தன் எழுத்துகளின் மூலம் கேள்விக்குள்ளாக்கியுள்ளார். பின்நவீனத்துவத்தை மெய்யியல் வரலாற்றினூடாக தொட்டுக்காட்டினார். தமிழில் ‘விளிம்பு நிலை ஆய்வுகளை’ (subaltern studies) அறிமுகப்படுத்தியதிலும் இவரது பங்கு குறிப்பிடத்தக்கது. சிற்றிலக்கியங்கள், தமிழில் அச்சுப் பண்பாடு என நூல்களாக வெளிவந்தவை தவிர நாட்டுப்புறவியல், பழந்தமிழ் இலக்கியங்கள் ஆகியன குறித்த அவரது கட்டுரைகள் வெளிப்படுத்தும் கூரிய அவதானங்கள் முக்கியமானவை. கி. ராஜநாராயணன், ஜெயகாந்தன், கே. டானியல், கரிச்சான் குஞ்சு, மௌனி, எம். வி. வெங்கட்ராம் முதலான சமகால எழுத்தாளர்கள் பற்றிய இவரது ஆய்வுகள் தமிழ்ச்சூழலில் விரிவாக விவாதிக்கப்பட்டவை. கல்வி மற்றும் மருத்துவக் கொள்கைகள் பற்றிய அவரது நூல்கள் பெரிய அளவில் தமிழ்ச் சூழலில் வாசிக்கப்பட்டவை. சமூக ஊடகங்களின் ஊடாக அவர் வெளிப்படுத்துகிற சமகாலப் பிரச்சினைகள் குறித்த கருத்துக்களும் முக்கியமானவை.
# அ. மார்க்ஸ்

## ஆசிரிய இயக்கப் பணிகள்

37 ஆண்டுகள் அரசுக்கல்லூரிகளில் இயற்பியல் பேராசிரியராகப் பணியாற்றி ஓய்வு பெற்றுள்ளார். தமிழ்நாடு அரசுக்கல்லூரி ஆசிரியர் கழகத்திலும் தமிழ்நாடு அரசுக்கல்லூரி ஆசிரியர் மன்றத்திலும் முக்கிய பொறுப்புகளில் பதவி வகித்தவர். ஆசிரியர் சங்கத்தில் தீவிரப் பணியாற்றி பல்வேறு ஆசிரியப் போராட்டங்களை நடத்தியதால் 1986 – 96 காலகட்டத்தில் பத்து ஆண்டுகளில் ஆறு கல்லூரிகளுக்கு இடமாற்றம் செய்யப்பட்டார். அரசு ஊழியர் விதிகளை மீறியதாக நடவடிக்கை எடுக்கப்பட்டு ஒரு ஊதிய உயர்வு வெட்டுத் (Increment Cut) தண்டனையும் அளிக்கப்பட்டது. போராட்டங்களில் கலந்து கொண்டு சக ஆசிரியர் சங்கத்தினருடன் மும்முறை சிறை ஏகிய அனுபவங்களும் உண்டு.
# அ. மார்க்ஸ்

## மனித உரிமைப் பணிகள்

அரசு அல்லது தனியார் தொண்டு நிறுவனங்களின் உதவியோ பொருளாதார ஆதாரமோ இல்லாமல் சுயேச்சையாகவே மனித உரிமை அமைப்பைத் தொடங்கி செயல்பட்டு வருகிறார். ”மனித உரிமைகளுக்கான மக்கள் கழகம்” (People’s Union for Human Rights) என்பது இவரது அமைப்பு. 2013 இல் இருந்து “மனித உரிமை அமைப்புகளின் தேசியக்கூட்டமைப்பு” (National Confideration of Human Rights Organisation) என்ற அமைப்பின் தேசியத் தலைவராகவும் செயல்பட்டு வருகிறார். சாதிக்கலவரங்கள், சிறுபான்மையினர், தலித்கள், பெண்கள் ஆகியோருக்கு எதிரான வன்முறைகள் உள்ளிட்ட சுமார் ஐம்பதிற்கும் மேற்பட்ட முக்கிய பிரச்சினைகளில் தமிழகத்திலும் இந்திய அளவிலும் குழுக்களை அமைத்து அறிக்கைகளை வெளியிட்டுள்ளார். பாதிக்கப்பட்டவர்களுக்கு அவர்கள் பக்க நியாயங்களே போதுமானது என்ற அடிப்படையில் எதிர் அணியின் மீது குற்றங்களை இட்டுக்கட்டுவது அல்லது அவர்கள் பக்க உண்மைகளை மூடிமறைப்பது என்பதாக இல்லாமல் நடுநிலையோடு இருபக்க உண்மைகளையும் வெளிக்கொணருவதால் தமிழக அளவில் இவரது அமைப்பு ஒரு நம்பகத்தன்மையைப் பெற்றிருப்பது குறிப்பிடத்தக்கது.
# யாழ்ப்பாணம் தொழில்நுட்பக் கல்லூரி

**யாழ்ப்பாணம் தொழில்நுட்பக் கல்லூரி** (*Jaffna College Of Technology*) இலங்கையின் வடக்கே யாழ்ப்பாணத்தில் அமைந்துள்ள ஒரு தொழில்நுட்பக் கல்வி நிலையம் ஆகும்.
# யாழ்ப்பாணம் தொழில்நுட்பக் கல்லூரி

## வரலாறு

யாழ்ப்பாண தொழிநுட்பவியல் கல்லூரி 1959ஆம் ஆண்டு நியூசிலாந்து நாட்டு நிதியுதவியுடன் கனிட்ட தொழிநுட்ப பாடசாலை என ஆரம்பிக்கப்பட்ட்து. பின்னர் 1964ஆம் ஆண்டு கனிட்ட தொழிநுட்பக்கல்லூரியாக தரமுயர்த்தப்பட்டுள்ளது. தொடர்ந்து 1971ஆம் ஆண்டு பல் தொழிநுட்ப நிறுவனம் (Poly Technical College) ஆகவும் 1984ஆம் ஆண்டு தொழிநுட்பக்கல்லூரி ஆகவும் தரமுயர்த்தப்பட்டது.  
இவ்வாறாக உயர்வு பெற்று வந்த தொழிநுட்பவியல் கல்லூரி 2009ஆம் ஆண்டு கொரிய நாட்டு நிதி உதவியுடன் தொழிநுட்பவியல் கல்லூரியாக (College of Technology) தரமுயர்த்தப்பட்டு வடமாகாணத்தில் தொழிலில் கல்வியை வழங்கும் ஒரு முன்னோடி நிறுவனமாக விளங்குகின்றது. இங்கு தொழிநுட்பத்துறை சார்பான பல்வேறு தொழிநுட்ப பட்டறைகள் கொண்டிருப்பது அதன் சிறப்பம்சமாகும்.
# யாழ்ப்பாணம் தொழில்நுட்பக் கல்லூரி

## துறைகள்

யாழ்ப்பாணம் தொழில்நுட்பக் கல்லூரியில் உள்ள துறைகள் வருமாறு:
1. தொழில்துறை
1. பொறியியல்துறை
1. வர்த்தகத்துறை
1. பொதுத்துறை
1. விசேட துறை
1. டிப்ளோமா துறை
# நியோக்கோலோ-கோபா தேசியப் பூங்கா

**நியோக்கோலோ-கோபோ தேசியப் பூங்கா** (, ), கிழக்கு செனகலில் கினி-பிசாவு நாட்டின் எல்லையோரம் அமைந்துள்ள ஒரு உலக பாரம்பரியக் களமும், இயற்கைப் பாதுகாப்புப் பகுதியும் ஆகும்.
# நியோக்கோலோ-கோபா தேசியப் பூங்கா

## வரலாறு

1925ல் இப்பகுதி ஒரு ஒதுக்கப் பகுதியாக்கப்பட்டது. 1954 சனவரி 1ம் தேதி இது செனகல் நாட்டின் தேசியப் பூங்காவாக அறிவிக்கப்பட்டது. 1969 இது விரிவாக்கப்பட்டு, 1981ல் ஒரு யுனெஸ்கோ உயிர்க்கோளக் காப்பகமாக உலக பாரம்பரியக் களங்களின் பட்டியலில் சேர்க்கப்பட்டது.
# நியோக்கோலோ-கோபா தேசியப் பூங்கா

## புவியியல்

நியோக்கோலோ-கோபா தேசியப் பூங்கா செனெகலின் உயர்நிலப் பகுதியில், கினியாவின் வடகிழக்கு எல்லையை அண்டி அமைந்துள்ளது. மேல் காம்பியா ஆறு இப்பகுதியூடாகவே பாய்கிறது. உயிர்க்கோளப் பூங்கா 9,130 சதுர கிலோமீட்டர் பரப்பளவு கொண்டது. பெரிய வளைவான வடிவத்தில் அமைந்துள்ள இது, கினி-பிசாவு எல்லைக்கு அண்மையில் மேல் காசாமான்சே/கோல்டா பகுதியில் தொடங்கி தாம்பாகவுண்டா பகுதிக்குள் கினியா எல்லையில் இருந்து 100 கி.மீ. தொலைவுவரை வருகிறது. இதன் உயரம் 16 மீட்டர் தொடக்கம் 311 மீட்டர் வரை காணப்படுகின்றது.
# ஆசியாவின் பரபரப்பான வானூர்தி நிலையங்களின் பட்டியல்

**ஆசியாவின் பரபரப்பான வானூர்தி நிலையங்களின் பட்டியல்** (*List of the busiest airports in Asia*) இது, ஆசியாவின் ஆண்டு முழுவதும் பயணிகளால் பரபரப்பு மிகுந்து காணப்படும், வானூர்தி நிலையங்களின் பட்டியலாகும்.
__NOTOC__  
| 2015 புள்ளிவிவரங்கள் | 2011 புள்ளிவிவரங்கள் | 2010 புள்ளிவிவரங்கள் | 2009 புள்ளிவிவரங்கள் | 2008 புள்ளிவிவரங்கள் | சான்றுகள் |
| --- | --- | --- | --- | --- | --- |
# ஆசியாவின் பரபரப்பான வானூர்தி நிலையங்களின் பட்டியல்

### 2015 புள்ளிவிவரங்கள்

பின்வருமாறு, வானூர்தி நிலையங்களின் பன்னாட்டுக் குழுவின் முழு ஆண்டின் புள்ளிவிவரங்கள் அமைந்துள்ளது.  
| %
மாற்றம் |  |  |  |  |  |  |
| --- | --- | --- | --- | --- | --- | --- |
| 1. | பெய்ஜிங் தலைநகர் பன்னாட்டு விமான நிலையம் | சாவ்யங்-சுன்யி, பெய்ஜிங் | பிஈகே/இசட்பிஏஏ *PEK/ZBAA* | 90,203,000 | 4.4% |  |
| 2. | துபாய் பன்னாட்டு வானூர்தி நிலையம் | அல் கரூத், துபாய் | டிஎக்ஸ்பி/ஒஎம்டிபி *DXB/OMDB* | 78,014,838 | 10.7% |  |
| 3. | அனேடா வானூர்தி நிலையம் | ஓடா, டோக்கியோ | எச்என்டி/ஆர்ஜேடிடி *HND/RJTT* | 75,300,000 | 3.5% |  |
| 4. | ஹொங்கொங் பன்னாட்டு வானூர்தி நிலையம் | செக் லேப் கோக், தீவுகள் | எச்கேஜி/விஎச்எச்எச் *HKG/VHHH* | 68,488,000 | 8.1% |  |
| 5. | சாங்காய் புடோங் பன்னாட்டு வானூர்தி நிலையம் | புடாங், சாங்காய் | பிவிஜி/இசட்எஸ்பிடி *PVG/ZSPD* | 59,700,000 | 17.7% |  |
| 6. | சுகர்ணோ-ஹத்தா பன்னாட்டு வானூர்தி நிலையம் | செங்கரெங், பன்டென் | சிஜிகே/டபிள்யூஐஐஐ *CGK/WIII* | 57,000,000 | 0% |  |
| 7. | சிங்கப்பூர் சாங்கி வானூர்தி நிலையம் | சாங்கி, கிழக்கு | எஸ்ஐஎன்/டபிள்யூஎஸ்எஸ்எஸ் *SIN/WSSS* | 55,448,964 | 2.5% |  |
| 8. | குவாங்சோ பையுன் பன்னாட்டு வானூர்தி நிலையம் | பையுன்-ஹாடு, கங்க்ஜோ, குவாங்டாங் | சிஏஎன்/இசட்ஜிஜிஜி *CAN/ZGGG*' | 55,200,000 | 0.8% |  |
| 9. | சுவர்ணபூமி வானூர்தி நிலையம் | பேங் பிலி, சமுத் பராகன் | பிகேகே/விடிபிஎஸ் *BKK/VTBS* | 52,918,785 | 14.8% |  |
| 10. | சியோல் இங்கியோன் பன்னாட்டு வானூர்தி நிலையம் | யுங், இஞ்சியோன் | ஐசிஎன்/ஆர்கேஎஸ்ஐ *ICN/RKSI* | 49,281,220 | 8.3% |  |
| 11. | கோலாலம்பூர் பன்னாட்டு வானூர்தி நிலையம் | சிப்பாங், சிலாங்கூர் | கேயூஎல்/டபிள்யூஎம்கேகே *KUL/WMKK* | 48,915,655 | 0% |  |
| 12. | இந்திரா காந்தி பன்னாட்டு வானூர்தி நிலையம் | தில்லி | டிஈஎல்/விஐடிபி *DEL/VIDP* | 48,424,165 | 18% |  |
| 13. | செங்டூ சுவாங்லியு பன்னாட்டு வானூர்தி நிலையம் | சுவாங்லியு-வூவ், செங்டூ, சிச்சுவான் | சிடியூ/இசட்யூயூயூ *CTU/ZUUU* | 42,244,842 | 12.0% |  |
| 14. | சத்திரபதி சிவாஜி பன்னாட்டு வானூர்தி நிலையம் | மும்பை, மகாராட்டிரம் | பிஒஎம்/விஏபிபி *BOM/VABB* | 40,637,377 | 16.1% | } |
# ஆசியாவின் பரபரப்பான வானூர்தி நிலையங்களின் பட்டியல்

### 2008 புள்ளிவிவரங்கள்

=
# ஆஃப்ராப்பெருமம்

ஒரு **ஆஃப்ராப்பெரும** (Aframax) கப்பல் என்பது, 120,000 மெட்ரிக் தொன்னிலும் சிறியதும், 32.31 மீட்டரிலும் பெரிதாக இல்லாத அகலம் கொண்டதும், தொடக்கப் பனாமாக் கால்வாய் ஊடாகச் செல்லத்தக்கதுமான எண்ணெய் தாங்கிக் கப்பலைக் குறிக்கும். இது, கப்பல் போக்குவரது ஒப்பந்த நிபந்தனைகளைத் தரப்படுத்துவதற்காக 1954ல் செல் எண்ணெய் நிறுவனத்தால் உருவாக்கப்பட்ட "சராசரி சரக்குக் கட்டண மதிப்பீடு" (AFRA) என்னும் எண்ணெய் தாங்கிக் கட்டண முறையை அடிப்படையாகக் கொண்டது.  
இவற்றின் வாய்ப்பான அளவு காரணமாக, ஆஃப்ராப்பெருமக் கப்பல்கள் உலகின் பெரும்பாலான துறைமுகங்களில் சேவையாற்றக்கூடியன. இக்கப்பல்கள், மிகப் பெரிய கச்சா எண்ணெய் தாங்கிகளைப் பயன்படுத்துவதற்கு ஏற்ற வகையில், மிகப் பெரிய துறைமுகங்களோ, கரைக்கு அப்பால் உள்ள முனையங்களோ இல்லாத பகுதிகளில் சேவையாற்றுகின்றன. ஆஃப்ராப்பெருமக் கப்பல்கள் குறுந்தூர அல்லது நடுத்தரத் தூர எண்ணெய்ப் போக்குவரத்துக்கு உகந்தது. இவ்வகைத் தாங்கிகள், கருங்கடல், வட கடல், கரிபியக் கடல், தெற்கு மற்றும் கிழக்குச் சீனக் கடல்கள், நடுநிலக் கடல் ஆகிய பகுதிகளில் பெரும்பாலும் பயன்படுகின்றன.
# பால்ட்டிப்பெருமம்

**பால்ட்டிப்பெருமம்** (Baltimax) என்பது, சுமை ஏற்றிய நிலையில் பால்ட்டிக் கடலுக்குள் நுழையவும் அங்கிருந்து வெளியேறவும் கூடிய மிகப்பெரிய அளவுடைய கப்பலைக் குறிக்கும் கப்பற் கட்டும்கலைச் சொல் ஆகும். இப்பகுதியில் பெரும் பட்டை (Great Belt) வழியூடாகவே பெரிய கப்பல்கள் செல்ல முடியும். இக்கப்பல்களின் ஆகக்க்கூடிய மிதப்புயரம் 15.4 மீட்டர்களும், வளி மிதப்புயரம் 65 மீட்டர்களும் ஆகும். நீளம் 240 மீட்டர்கள் வரையும், அகலம் 42 மீட்டர்கள் வரையும் இருக்கலாம். இவ்வளவுகளின் படி கப்பல் ஏறத்தாழ 100,000 மெட்ரிக் தொன் எடை கொண்டதாக இருக்கும்.  
இருந்தாலும், சில பெரிய வகைக் கப்பல்களும் பால்டிக் கடலில் பயணம் செய்கின்றன. குறிப்பாக பி-பெரும கச்சா எண்ணெய் தாங்கிகள் 205,000 தொன்கள் நிலைத்த எடையும், 325 மீ, 68 மீ நீள, அகலங்களையும் கொண்டவை. மயேர்ஸ்க் மும்மடி இ வகைக் (Maersk Triple E class) கொள்கலன் கப்பல்கள் 400 மீட்டர்கள் நீளமும், 165,000 மெட்ரிக் தொன்கள் நிலைத்த எடையும் கொண்டவை.  
இயேர்சொன் (Øresund) நீரிணையில், 8 மீ மிதப்புயரம் கொண்ட கப்பல்களே செல்ல முடியும், பெரிய கப்பல்களுக்கு மாற்று எதுவும் கிடையாது. குறுக்கு வழியான கியெல் கால்வாய் (வடக்கு-பால்டிக் கடல் கால்வாய்) பகுதியில் 9.5 மீ மிதப்புயரக் கப்பல்கள் செல்லலாம்.  
மேலும் பல துறைமுகங்கள் கப்பல் அளவுகளைக் கட்டுப்படுத்துகின்றன. இரும்புத்தாதுத் துறைமுகங்களான லுவேலோ (11 மீ, 13 மீ வரை ஆழப்படுத்தப்பட உள்ளது), கெமி (10 மீ), பெரிய எண்ணெய்த் துறைமுகம் கிளைப்பேடா (12.5 மீ) போன்றவை பால்ட்டிப்பெருமத்திலும் குறைவான மிதப்புயரம் கொண்டவை. மிகப்பெரிய எண்ணெய்த் துறைமுகம் பிரிமோர்ஸ்க்கு பால்ட்டிப்பெருமத்துக்குச் சமமான 15 மீ மிதப்புயரம் கொண்டது. வடக்குத் துறைமுகம் கிடான்ஸ்க்கு 300,000 தொன் 15மீ மிதப்புயரக் கப்பல்களை ஏற்கக்கூடியது.
# முனையளவு (கப்பல்)

, 1979ல் கட்டப்பட்டது.]]
**முனையளவு** (Capesize) கப்பல்கள் ஆகப் பெரிய உலர் சரக்குக் கப்பல்கள். இவை சூயெஸ் கால்வாய் (சூயெசுப்பெரும வரையறை), பனாமாக் கால்வாய் (புதுப்பனாப்பெரும வரையறை) என்பவற்றுனூடு பயணம் செய்யக்கூடிய அளவிலும் பெரியவை. எனவே இவை நன்னம்பிக்கை முனை ஊடாகவோ, கொம்பு முனை ஊடாகவோ பயணம் செய்யவேண்டியிருக்கும்.  
இவ்வகைக் கப்பல்கள் பரும்பொருட் காவிகள். இவை பொதுவாக நிலக்கரி, தாதுப்பொருட்கள் போன்ற மூலப்பொருட்களை எடுத்துச் செல்கின்றன. முனையளவு வகை எண்ணெய் தாங்ககளுக்குப் பயன்படுத்தப்படுவதில்லை. முனையளவுப் பருமக் காவிகளின் சராசரி அளவு 156,000 நிலைத்த எடைத் தொன்னளவு (DWT) ஆகும். எனினும், 400,000 DWT அளவு கொண்ட கப்பல்களும் (பொதுவாகத் தாதுப் பொருட்கள் எடுத்துச்செல்ல) கட்டப்படுவதுண்டு. மிகப் பெரிய அளவும், கூடிய மிதப்புயரமும் கொண்டிருப்பதால், மிகப்பெரிய ஆழம் கூடிய முனையங்களுக்கே இவை செல்ல முடியும்.
# தயோகார்பானிக் அமிலம்

**தயோகார்பானிக் அமிலம்** *(Thiocarbonic acid)* H<sub>2</sub>CS<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் அமிலமாகும். இது கார்பானிக் அமிலத்துடன் தொடர்புடைய ஒரு வேதிச்சேர்மம் ஆகும்.  
ஐதரோசல்பைடும் கார்பன் டை சல்பைடும் வினைபுரிந்து தொகுப்பு முறையில் தயோகார்பானிக் அமிலத்தை உருவாக்குகின்றன.:CS<sub>2</sub> + SH<sup>−</sup> → S<sub>2</sub>CSH<sup>−</sup>
:S<sub>2</sub>CSH<sup>−</sup> + OH<sup>−</sup> → + H<sub>2</sub>O  
தயோ கார்பானிக் அமிலத்தைச் சூடாக்கும் போது சிதைவடைகிறது.  
:H<sub>2</sub>CS<sub>3</sub> → CS<sub>2</sub> + H<sub>2</sub>S<sub>(g)</sub>
# சீனப்பெருமம்

**சீனப்பெருமம்** (Chinamax) அல்லது **வாலிப்பெருமம்** (Valemax) என்பது, ஒரு கப்பல் அளவைத் தரம். இத்தரத்துக்கு இசைவான கப்பல்கள் சுமை ஏற்றியபடி இத்தரத்தை ஏற்றுக்கொள்ளும் பல்வேறு துறைமுகங்களுக்குச் செல்ல முடியும். இவ்வகைக் கப்பல்கள் ஆகக் கூடிய அளவாக 24மீ (79 அடி) மிதப்புயரத்தையும், 65 மீ (213 அடி) வளையளவையும், 360 மீ (1,180) நீளத்தையும் கொண்டிருக்கும்.  
}}
# மலாக்கா பெருமம்

**மலாக்கா பெருமம்** ஆங்கிலம்: *Malaccamax*) எனப்படுவது, 25 மீட்டர் (82 அடி) ஆழம் கொண்ட மலாக்கா நீரிணை ஊடாகச் செல்லக்கூடிய மிகப்பெரிய கப்பல் தரவகையைக் குறிக்கும். பருமக் காவிகளும், மீநிறைத் தாங்கிகளும் இந்த அளவுத் தரத்துக்கு அமையக் கட்டப் படுகின்றன.  
மிகப் பெரிய கச்சா எண்ணெய் காவிகளுக்கு (VLCC) இத்தரம் பயன்படுத்தப்படுகிறது. இவை அரேபியாவிலிருந்து சீனாவுக்கு எண்ணெயைக் கொண்டு செல்லக் கூடியன. வழமையான மலாக்கா பெரும எண்ணெய் தாங்கி மிகக் கூடிய அளவுகளாக, 333 மீ (1,093 அடி) நீளத்தையும், 60 மீ (197 அடி) வளை அளவையும், 20.5 மீ (67.3 அடி) மிதப்புயரத்தையும், 300,000 DWT தொன்னளவும் கொண்டது.
# மலாக்கா பெருமம்

## பிரச்சினைகள்

சில சீனப்பெருமக் *(Chinamax)* கப்பல்களும், பெரும்பாலான முனையளவுக் கப்பல்களும், மிகப் பெரிய கச்சா எண்ணெய் காவிகளும் மலாக்கா நீரிணையூடாகச் செல்ல முடியாது.  
சூயெசுப்பெருமம் *(Suezmax),* புதியபனாப்பெருமம் ஆகிய வகைக் கப்பல்கள் இதனூடாகச் செல்ல முடியும். மலாக்கா பெருமத்துக்குப் பிந்திய கப்பல்கள் இன்னும் தொலைவான மாற்று வழிகளில் செல்ல வேண்டியிருக்கும்.  
ஏனெனில், இந்தோனீசியத் தீவுகளான சாவாவுக்கும், சுமாத்திராவுக்கும் இடையில் அமைந்த சுண்டா நீரிணை போன்ற வழமையான கடல்வழிகள் பெரிய கப்பல்களுக்கு ஆழம் போதாதவை. இதனால் வேறு வழிகள் தேவைப் படுகின்றன:  
- லோம்போக் நீரிணை, மாக்காசார் நீரிணை, சிபூத்து வழி, மிந்தோரோ நீரிணை என்பன.  
- ஓம்பாய் நீரிணை, பாண்டாக் கடல், சூலாத் தீவுக்கும் ஓபித் தீவுக்கும் இடையில் அமைந்த லிஃபாமாத்தோலா நீரிணை, மொலூக்காக் கடல் என்பன.  
- ஆசுத்திரேலியாவைச் சுற்றிச் செல்லும் பாதை.
செயற்கையாக ஆழமாக்குவதன் மூலமும் பெரிய கப்பல்களுக்குப் பாதைகளை உருவாக்கலாம்:  
- மலாக்கா நீரிணையை ஆழப் படுத்துதல். குறிப்பாக அதன் மிகவும் ஆழம் குறைந்த பகுதியான சிங்கப்பூர் நீரிணையை ஆழப் படுத்தல்.  
- முன்மொழியப்பட்டுள்ள கிரா கால்வாயை ஆழமாக்குதல். இதற்குக் கூடிய அளவு தோண்ட வேண்டி இருக்கும்.
# சூயெசுப்பெருமம்

**சூயெசுப்பெருமம்** (Suezmax) சுமை ஏற்றியபடி சூயெசுக் கால்வாய் ஊடாகச் செல்லக்கூடிய மிகப்பெரிய அளவுகளைக் கொண்ட கப்பல்தர வகையாகும். இது பெரும்பாலும், எண்ணெய் தாங்கிகளுக்கே பயன்படுத்தப்படுகிறது. சூயெசுக் கால்வாயின் கப்பலளவைக் கட்டுப்படுத்தும் காரணிகள் மிதப்புயரமும், சூயெசுக் கால்வாய்ப் பாலத்தின் உயரமும் ஆகும்.  
தற்போது இக்கால்வாயின் ஆழம், 2.1 மீ (66 அடி) மிதப்புயரம் கொண்ட கப்பல்கள் இதனூடாகச் செல்ல முடியும். இதனால், சில முழுச் சுமையேற்றிய மீநிறைத் தாங்கிகள் இதனூடாகச் செல்வதற்கு ஆழம் போதாது. இக்கப்பல்கள் இதனூடாகச் செல்வதற்கு முன் தமது சரக்கின் ஒரு பகுதியை வேறு கப்பல்களுக்கு மாற்றவேண்டும் அல்லது சூயெசுக் கால்வாயைப் பயன்படுத்தாமல் நன்னம்பிக்கை முனை ஊடாகச் செல்ல வேண்டும். கால்வாய் 2009ல் 18 மீட்டரில் இருந்து 20 மீட்டருக்கு (59 இலிருந்து 66 அடிக்கு) ஆழப்படுத்தப்பட்டது.  
சூயெசுப்பெருமக் கப்பல்களின் நிலைத்த எடை 160,000 தொன்களும், வளையளவு (அகலம்) 50 மீட்டரும் (164 அடி) ஆகும். சூயெசுக் கால்வாய்ப் பாலம் 70 மீட்டர் உயரம் என்பதால், கடல் மட்டத்துக்கு மேல் கப்பலின் அதிக பட்ச உயரம் 68 மீட்டர் (223.1 அடி). சூயெசுக் கால்வாய் ஆணையம், ஏற்றுக்கொள்ளத்தக்க அகலம், மிதப்புயரம் ஆகியவற்றைக் கொண்ட அட்டவணைகளை உருவாக்கியுள்ளது. இது மாறக்கூடியது.
# கரிமயிட்ரியம் வேதியியல்

**கரிமயிட்ரியம் வேதியியல்** *(Organoyttrium chemistry)* கார்பன்-இட்ரியம் பிணைப்பு குறித்து ஆய்வு செய்யும் அறிவியல் துறையாகும். இத்துறை கல்லூரி அளவில் ஆய்வுக்குரிய ஒரு துறையாக உள்ளது என்பதைத் தவிர வேறு பரந்த பயன்பாடு எதையும் கொண்டிருக்கவில்லை. இட்ரியம்(III) குளோரைடு ஒரு தொடக்க வேதிப்பொருளாக இத்துறையில் பயன்படுத்தப்படுகிறது. இட்ரியம்(III) ஆக்சைடுடன் அடர் ஐதரோகுளோரிக் அமிலமும், அமோனியம் குளோரைடும் சேர்த்து வினைபுரியச் செய்வதால் இட்ரியம்(III) குளோரைடு தயாரிக்கப்படுகிறது.
# காடுகளின் பட்டியல்கள்

**காடுகளின் பட்டியல்கள்** (*Lists of forests*) இந்த கட்டுரையானது, காடுகளது பட்டியல்களை பட்டியலிடுகிறது.  
__NOTOC__  
| நாடு வாரியாக | அமெரிக்கவில் உள்ளது | மற்றவை | மேலும் காண்க | சான்றுகள் |
| --- | --- | --- | --- | --- |
# காடுகளின் பட்டியல்கள்

### நாடு வாரியாக

- பிரேசில் தேசியக் காடுகளின் பட்டியல்
- டென்மார்க் காடுகளின் பட்டியல்
- பிரான்சு காடுகளின் பட்டியல்
- இந்தியக் காடுகளின் பட்டியல்
- அயர்லாந்து காடுகளின் பட்டியல்
- இசுரேல் காடுகளின் பட்டியல்
- லைபீரிய தேசியக் காடுகளின் பட்டியல்
- லிதுவேனியக் காடுகளின் பட்டியல்
- போலந்தின் காடுகள்
- செர்பியக் காடுகளின் பட்டியல்
- தென்னாப்பிரிக்கக் காடுகளின் பட்டியல்
- தாய்லாந்து வன பூங்காக்களின் பட்டியல்
- ஐக்கிய இராச்சியக் காடுகளின் பட்டியல்
- அமெரிக்க தேசியக் காடுகளின் பட்டியல்
# காடுகளின் பட்டியல்கள்

### மற்றவை

=
# இந்தியக் காடுகளின் பட்டியல்

**இந்தியக் காடுகளின் பட்டியல்** (*List of forests in India*) இந்த கட்டுரையானது, இந்தியாவில் உள்ள காடுகளின் ஒரு முழுமையற்ற பட்டியலாகும்.  
| பெயர் | படிமம் | அமைவிடம் | பரப்பளவு | குறிப்புகள் |
| --- | --- | --- | --- | --- |
| அபுஜ்மார் | சத்தீசுகர் | 3,900 கிமீ² | இந்த உள்ளடக்கும் ஒரு மலைப்பாங்கான காடாக உள்ள இது, நாராயண்பூர் மாவட்டம், பிஜப்பூர் மாவட்டம், மற்றும் தந்தேவாடா மாவட்டம் உள்ளிட்ட இந்தியாவின் பழங்குடியினரின் வீடாக இருக்கிறது. கோண்டு , முரியா, அபுஜ் மரியா, மற்றும் அல்பாஸ். |  |
| அன்னேகல் வளங்காப்புக் காடு | மேற்குத் தொடர்ச்சி மலைத்தொடர் |  |  |  |
| பைகுந்தபூர் காடு | துவார்ஸ், மேற்கு வங்காளம் | இது ஒரு தெராய் காடு |  |  |
| பாவ்நகர் அம்ரேலி வனம் | கிர் தேசியப் பூங்கா, அம்ரேலி மாவட்டம், குசராத் |  |  |  |
| பிடர்கனிகா சதுப்புநிலக் காடுகள் | ஒடிசா | 650 கிமீ² |  |  |
| துவைதக் காடு | தென்பகுதியில் காம்யகக் காடு |  |  |  |
| ஜகநரி வளங்காப்புக் காடு | கோயம்புத்தூர் |  |  |  |
| காம்யகக் காடு | குருதேசம் கரைகளில் சரசுவதி ஆறு | இனி இல்லை |  |  |
| குக்ரைல் வளங்காப்புக் காடு | இலக்னோ, உத்தரப் பிரதேசம் |  |  |  |
| மது காடு | வட இந்தியாவில், மேற்காக யமுனை ஆறு | இனி இல்லை |  |  |
| மோளை காடு | ஜோர்ஹாட் மாவட்டம், அசாம் | 1,360 ஏக்கர்கள் |  |  |
| மோளை காடு | பிரம்மபுத்திரா ஆறு | 550 எக்டேர் |  |  |
| நைமிசா காடு | கோமதி ஆறு, இடையே பாஞ்சாலம் மற்றும் கோசல நாடு, உத்தரப் பிரதேசம் | இனி இல்லை |  |  |
| நல்லமலைக் குன்று | கிழக்குத் தொடர்ச்சி மலைகள், ஆந்திரப் பிரதேசம் மற்றும் தெலுங்கானா |  |  |  |
| நன்மங்கலம் வன பகுதி | 320 எக்டேர்கள்
(மொத்தப் பரப்பளவு 2,400 எக்டேர்கள்) |  |  |  |
| புது அமரம்பலம் பாதுக்காக்கப்பட்டக் காடு |  |  |  |  |
| பிச்சாவரம் சதுப்பு நிலக் காடு | 1,100 எக்டேர்கள் | உலகின் இரண்டாவது மிகப்பெரிய அலையாத்தித் தாவரங்கள் காடு |  |  |
| சரண்டா காடு | 820 கிமீ² |  |  |  |
| வண்டலூர் காப்புக் காடு | } |  |  |  |
# பனாப்பெருமம்

**பனாப்பெருமம்** (Panamax), **புதுப்பனாப்பெருமம்** (Neopanamax) என்பன பனாமாக் கால்வாய் ஊடாகப் பயணிக்கும் கப்பல்களுக்கான அளவு வரையறைகளைக் குறிக்கும் தரப்பாடு ஆகும். முன்னர் இந்த அளவு வரையறைகளும் பிற தேவைகளும் "கப்பல்களுக்கான தேவைகள்" என்னும் தலைப்பில் பனாமாக் கால்வாய் ஆணையத்தினால் வெளியிடப்பட்டிருந்தது. இந்த ஆவணத்தில், அதிவறட்சிப் பருவகால வரையறைகள், உந்துகை, தொலைத்தொடர்பு, விபரமான கப்பல் வடிவமைப்பு போன்றவை குறித்த விடயங்களும் இடம்பெற்றிருந்தன.  
ஏற்புடைய அளவுகள், கால்வாய்ப்பூட்டு அறையின் நீளமும் அகலமும், கால்வாயில் உள்ள நீரின் ஆழம் ஆகியவற்றில் தங்கியிருந்தது. கால்வாய்க்குக் குறுக்கே அமெரிக்காக்கள் பாலம் அமைக்கப்பட்டபின் அதன் உயரமும் அளவுகளைத் தீர்மானிக்கும் ஒரு காரணியானது. இத்தரப்பாடு பனாமாக் கால்வாயூடாகச் செல்லக்கூடிய கப்பல்களுக்கான அளவுகளுக்கான தெளிவான வரையறைகளைத் தருவதால், இது சரக்குக் கப்பல்கள், கடற்படைக் கப்பல்கள், பயணிகள் கப்பல்கள் ஆகியவற்றின் வடிவமைப்பிலும் தாக்கத்தை ஏற்படுத்தியது.  
பனாப்பெருமத் தரப்பாடு 1914ல் பனாமாக் கால்வாய் திறக்கப்பட்ட காலத்திலிருந்து பயன்பாட்டில் இருந்தது. 2009ல் பனாமாக் கால்வாய் ஆணையம் புதுப்பனாப்பெருமத் தரப்பாட்டை வெளியிட்டது. இது முன்னைய இரண்டு கால்வாய்ப்பூட்டுக்களிலும் பெரிதான மூன்றாம் கால்வாய்ப்பூட்டுத் தொகுதி திறக்கப்பட்ட 26 யூன் 2016ல் இருந்து புழக்கத்துக்கு வந்தது.  
அதிகூடிய அளவுகளைக் கொண்ட கப்பல்களின் எண்ணிக்கை அதிகரித்து வருவது, கால்வாயில் பிரச்சினைகளை ஏற்படுத்துகின்றது. பனாப்பெருமக் கப்பல்கள் கால்வாயுடன் நெருக்கமான பொருந்துதன்மை கொண்டவையாக இருப்பதால், கால்வாய்ப்பூட்டுகளுக்குள் துல்லியமான கட்டுப்பாடு தேவையாக உள்ளது. இதனால் பூட்டுகளுக்குள் கப்பல்கள் அதிக நேரம் செலவிடவேண்டி இருப்பதுடன், பயணம் பகலிலேயே நடைபெறவேண்டியும் உள்ளது. இங்கு அமைந்துள்ள குலேபிரா வெட்டுப் பகுதியில், எதிர்த் திசைகளில் வரும் பெரிய கப்பல்கள் ஒன்றையொன்று கடந்து செல்ல முடியாததால், கால்வாய் ஒன்றுவிட்டு ஒரு நாள் மாறிமாறி ஒருவழிப் பாதையாகவே செயற்படவேண்டியும் உள்ளது.
# பனாப்பெருமம்

## கப்பல் அளவுகள்

பனாப்பெருமம் முதன்மையாகக் கால்வாயின் தொடக்க கால்வாய்ப்பூட்டு அறைகளின் அளவுகளிலேயே தங்கியுள்ளன. இவை ஒவ்வொன்றும் 110 அடி (33.53 மீ) அகலமும், 1,050 அடி (320.04 மீ) நீளமும், 41.2 அடி (12.56 மீ) ஆழமும் கொண்டவை. ஒவ்வொரு கால்வாய்ப்பூட்டு அறையினதும் பயன்படு நீளம் 1000 அடி (304.8 மீ). கால்வாய்ப்பூட்டு அறைக்குள் இருக்கக்கூடிய நீரின் ஆழம் வேறுபடும், ஆனால், பெட்ரோ மிகுவேல் கால்வாய்ப்பூட்டின் தெற்குப் பகுதியில் மிகக் குறைவான ஆழம் காணப்படும். இது 41.2 அடி (12.56 மீ) ஆழமானது. மிராபுளோரசு ஏரி மட்டத்தில் ஆழம் 54 அடி 6 அங்குலம் (16.61 மீ). பல்போவாவில் அமைந்துள்ள அமெரிக்காக்கள் பாலத்தின் உயரமே பனாப்பெருமம், புதுப்பனாப்பெருமம் ஆகிய வகைக் கப்பல்களின் மொத்த உயரத்தைக் கட்டுப்படுத்தும் காரணியாக உள்ளது. சரியான உயரம் நீர் மட்டத்தில் தங்கியுள்ளது.  
இவ்விரு தரப்பாடுகளின் கீழ் ஏற்புடைய கப்பல்களின் அதிகூடிய அளவுகள் வருமாறு: பெட்ரோ மிகுவேல் கால்வாய்ப்பூட்டின் கீழ் (கடற்கரைப் பக்கம்) வாயிலே இதன் பௌதிக எல்லை. அதி வரட்சிக் காலத்தில் கட்டுன் ஏரியில் நீர் மட்டம் குறைவாக இருக்கும்போது, ஏற்புடைய மிதப்புயரம் குறைக்கப்படலாம். கப்பல்களில் சரக்கேற்றும் திட்டங்களில் உகந்த நடவடிக்கைகளை எடுப்பதற்கு நேரம் வழங்குவதற்காக, இவ்வாறான கட்டுப்பாடுகள் மூன்று கிழமைகளுக்கு முன்பே அறிவிக்கப்படும்.  
புதுப்பனாப்பெருமத் தரத்தின்படி ஏற்புடைய மிதப்புயரம் அளவுக்குக் கூடியுள்ளது.
# 2-ஐதராக்சி-5-மெத்தாக்சிபென்சால்டிகைடு

**2-ஐதராக்சி-5-மெத்தாக்சிபென்சால்டிகைடு** *(2-Hydroxy-5-methoxybenzaldehyde)* என்பது C<sub>8</sub>H<sub>8</sub>O<sub>3</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இது பீனாலிக் ஆல்டிகைடான வனில்லின் சேர்மத்தின் மாற்றியன் ஆகும்.
# 2-ஐதராக்சி-5-மெத்தாக்சிபென்சால்டிகைடு

## தொகுப்புமுறை

4-மெத்தாக்சிபீனால் ரீமர் – டைமான் வினையில் ஈடுபடுவதால் 79% 2-ஐதராக்சி-5-மெத்தாக்சிபென்சால்டிகைடு உருவாகிறது.
# பலேடியம் அசிட்டைலசிட்டோனேட்டு

**பலேடியம் அசிட்டைலசிட்டோனேட்டு** *(Palladium acetylacetonate)* என்பது Pd(C<sub>5</sub>H<sub>7</sub>O<sub>2</sub>)<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். பலேடியம்(II) அசிட்டைலசிட்டோனேட்டு' என்ற பெயராலும் இச்சேர்மம் அழைக்கப்படுகிறது. பலேடியம் தனிமத்தின் அசிட்டைலசிட்டோனேட்டு அணைவுச் சேர்மமான இச்சேர்மம் மஞ்சள் நிற திண்மமாகக் காணப்படுகிறது. வணிக முறையாகவும் விற்பனைக்கு கிடைக்கும் பல்லேடியம் அசிட்டைலசிட்டோனேட்டு கரிமத் தொகுப்பு வினைகளில் ஒரு முன்னோடி வினையூக்கியாகச் செயல்படுகிறது. சமதள வடிவத்துடன் D2h சீரொழுங்குப் படிகமாக இது காணப்படுகிறது .
# பத்திரி

**பத்திரி**, **காட்டுச் சாதிக்காய்** (*MYRISTICA MALABARICA*) இது மைரிச்டிசு (Myristicaceae) என்ற குடும்பத்தைச் சார்ந்த பூக்கும் தாவரம் ஆகும். இத்தாவரம் தற்போதைய நிலையில் அழிவாய்ப்பு இனப் பட்டியலில் இடம்பெற்றுள்ளது. இது சாதிக்காய் போன்ற குணத்தைப் பெற்றுள்ளது. இதன் இலைகள் ஆயுர்வேதத்தில் வேதிச்சிகிச்சைக்கும் அழற்சி நீக்கியாகவும் பயன்படுகிறது. இதன் மரப்பட்டை பச்சை கலந்த கருப்பு நிறத்திலும், ஒருசில சிகப்பு நிறத்திலும் காணப்படுகிறது. இது 25 மீற்றர்கள் வரை வளருகிறது.  
இதன் பூர்வீகம் இந்தியாவில் அமைந்துள்ள மேற்குத் தொடர்ச்சி மலைத்தொடர் பகுதியாகும். இவை பொதுவாக சதுப்பு நிலங்களிலும் தாழ்வான பகுதிகளிலும் வளர்கின்றன.
# பத்திரி

## ஆதாரங்கள்

- CAMP Workshops on Medicinal Plants, India 1998. *Myristica malabarica*. 2006 IUCN Red List of Threatened Species. Downloaded on 22 August 2007.
# பத்திரி

## மேலும் பார்க்க

- http://www.biotik.org/india/species/m/myrimala/myrimala_en.html for more information